














Ateneul Român 


Ateneul Român 


INTEMEIEREA  ATENEULUI. INIȚIA- 
TORII. — Cuvântul Ateneu are şi înțelesul de 
şcoală (în Belgia, școalele secundare se numesc 
atenee) şi înțelesul de societate literară sau ştiin- 
ţifică. 

Cu acest din urmă sens s'a făcut la noi o primă 
incercare în laşi de către Vasile Alexandrescu 
(Urechia) în 1860, când a scos și o revistă cu ti- 
tlul de „Ateneul Român”. In aceeaşi vreme, tot în 
laşi, o grupă de profesori şi advocaţi încep confe- 
rinţe publice şi din activitatea lor avea să iasă mai 
târziu „Junimea” şi „Convorbiri literare”. 

Era atunci ia noi o epocă de frământări şi de 
prefaceri. Unirea principatelor se realizase ; dar 
consolidarea nu era deplină şi tendințe centrifuge 
turburau câteodată opera de unificare pe care nu- 
mai timpul o desăvârşește. 

Era şi frământare în idei, căci cele vechi își pier- 
duse autoritatea, iar cele noi nu și-o dobândise 
încă. Poporul român, prin elita lui intelectuală, voia 
să-şi dea seama despre sine însuşi și, după ce stă- 
tuse atâta timp departe de viața lumii civilizate din 
Apus, doria să câștige timpul pierdut şi să fie ală- 
turi de celelalte neamuri. 


Problema era grea şi pentru rezolvirea ei se lup- 
tau tradiţionaliştii extremi şi reformiştii extremi. 
Cine nu-şi aduce aminte de ironiile crude ale unora 
şi de pornirile neînfrânate ale altora ? 

In asemenea vremuri se produce, în mod fatal, 
un dezechilibru și opinia publică, dezorientată, e 
ispitită a fi târâtă de curente primejdioase, cari pot 
ademeni și amăgi pentru un moment, dar cari pro- 
duc, la deşteptare, cea mai grozavă decepţie. 

In asemenea vremuri, mai mult ca oricând, este, 
în adevăr, nevoie într'o țară de a se crea cât mai 
multe instituţii culturale, cari să răspândească 
cultul adevărului, al binelui, al frumosului și să facă 
pe om a se deprinde să puie mai presus trebuințele 
sufletului decât cele trupești. 

Atunci s'a creat în Bucureşti Ateneul Român în 
1865 şi peste un an Societatea Academică, deve- 
nită în urmă Academia Română. 

Ateneul din Bucureşti nu este chiar continuarea 
celui din laşi, căci V. A. Urechia zice undeva: 
„Era dat ca societatea Ateneului român încetată, 
moartă în laşi la 1861, să reînvie în 1865 la Bu- 
curești”, 

După toate cercetările ce am făcut până acum 

socotesc că întemeierea eneului Român se da- 
torește la trei persoane: V. A. Urechia, Constan- 
tin Esarcu şi Nicolae Kreţulescu. Cred că ideea 
dat-o Urechia, a îmbrăţișat-o Esarcu și a sprijinit-o 
Kreţulescu, 

Aceştia sunt inițiatorii, dar cu 








impul rolurile lor 
sau schimbat şi 
Esarcu a devenit 
factorul cel mai 
insemnat din via- 
fa Ateneului, 

ment a fost chiar 
o discuţie publică 
asupra acestei 

zentant al ţării 

cat un articol ( 
1878) 
in care se afirmă 
că lui N. Kre 
țulescu îi revine 
meritul întemeie- 
rii Ateneului, Kre 
țulescu intervine 
printr'o scrisoare 





Ianuarie 

d. Esarcu Ate 

mult mort... | 
de notori 








publică că numa: 
prin neobosite 
perseveranța a 
d-lui Esarcu şi 
prin acel zel activ 
cu care a îmbră 

tituțiune, ea as 

tat” 

Esarcu se amestecă și el în discuţie și 
modestie : „nu pot avea nici un drept mai mare de- 


mei și toată ambițiunea mea 





cât ceilalți colegi a 
consistă în a vedea cât mai prosperă această insti- 
tuție de înaltă cultură naţională” 

MEMBRII FONDATORI. — Dacă a fost mai 
ușor să stabilim numele iniţiatorilor, e mai greu să 
intocmim lista membrilor fondatori. Primele statute 

din 1866 vorbesc (art. VIII) de 25 subscriitori, 
ari devin membri fondatori, dar numele lor nu e 
pomenit. Intr'o veche condică din arhiva Ateneului 
am găsit o listă din 1865, dar sunt 29 şi între ei nu 
ă Kreţulescu. In aceeași condică se vede a 
ntru anul 1865-66. Sunt 17. Deci după 
ambele liste a- 
jungem la 46, 
ceeace nu cores- 








figurea 


doua listă 





punde cu numă- 

rul fixat de sta- 
r tute. Chestiunea 
aceasta a preo- 
cupat de multe 
ori pe ateneişti 
în cursul timpu- 
lui, şi în 1899, 
când au făcut 
alte statute, au 
introdus un ali- 
neat după care 
se dădea titlul de 
membru fondator 


celui ce dăruia 
cel puțin 1000 lei 
)ispoziția aceas- 





ta nu vedem să 
se fi aplicat, căci 
nu găsim nici un 
nume de mem- 
bru fondator din 
această catego 
rie; ea s'a su- 
primat în 1904. 

Nici lista publi- 
cată de V. A 
Irechia (1899), 
nici cea publicată 
de Gr. Tocilescu 
(1909) nu co 
respund cu re 
gistrul din 1865 


De aceea vom 





considera ca 
membrii 
tori pe cei in 
2 si în 1865 
68, fără a sta- 
bili lista celor 39 
pe cari articolul 
modificat în 1904 
îi socotește ca a- 
vând acest drept. Vom da numele lor, cu scurte 
indicații biografice : 

1. Dr. George Alexianu (1830—1897), medic 
în București, profesor la facultatea de medicină. 

2. Teodor Aman (1832—1891), pictor şi pro- 
fesor, 

3. Dimitrie Ananescu (1831—1885), profesor de 
științe naturale la liceul Sf. Sava. 


fonda- 





scr 

Sala coloanelor 


4. Petre S. Aurelian (1833—1909), economist şi 
om politic, membru al Academiei. 

5. Emanoil Bacaloglu (1830—1890), profesor de 
fizică la Universitatea din București, membru al 
Academiei. 

6. George Bacaloglu (m. 1879), profesor la Uni- 
versitatea din laşi, consilier la Casaţie, 

7, Nicolae Bibescu (1820—1888), colonel, pre- 
fect de poliție, senator, etc, 

8. Constantin Boerescu (1836—1908), profesor 
la facultatea de drept din Bucureşti, senator, etc. 

9. Ion C. Brătianu (1821—1891), om politie 
prezident de consiliu, etc, 

10. Grigore Cantacuzino, 

11. Jon A. Cantacuzino (1829—1898), agent 
diplomatic în diferite oraşe, ministru, ete. 

12. Petre P. Carp (1837—1919), scriitor şi om 
politic. 

13. Petre Cernătescu (1825—1892), profesor de 
istorie universală la Universitatea din Bucureşti. 

14. Ion Codrescu (1833—1903), ziarist, deputat 
în divanul ad-hoc, director al cancelariei Camerei 
deputaţilor. 

15. George Creţeanu (1839—1887), autor de 
poezii, consilier la Curtea de Casaţie, ministru, etc. 

16. Constantin Esarcu (1835—1898). 

17. Ion Fălcoianu, profesor la facultatea de 
ştiinţe din Bucureşti, director al poștelor. 


18. General loan Florescu 
politic, ministru, etc. 

19, loan Gârleanu, director al Bibliotecii Cen- 
trale din Bucureşti. 

20. Bogdan P. Haşdeu (1836—1907), scriitor, 
profesor universitar, membru al Academiei, etc. 

21. Ion Holban. 

22, Doctor latropol, medic în București, 

23. Nicolae Ionescu (1820—1905), profesor la 
Universitatea din Iaşi, fost ministru, membru al 
Academiei, etc. 

24. Mihail Kogălniceanu (1817—1891), critic, 
istoric şi om politic. 

25, Emanoil Krețulescu (m. 1908), agent diplo- 
matic şi ministru plenipotențiar. 

26. Nicolae Krețulescu (1812—1900), medic, 
profesor la facultatea de medicină, om politic, a- 
gent diplomatic şi ministru plenipotențiar, ministru 
şi preşedinte de consiliu, membru al Academiei. 

27, Alexandru Lahovari (1841—1897), om poli- 
tic, fost ministru, etc, 

28. Grigore Lahovari (1835—1905), consilier la 
Casație, 

29. Alexandru Lupaşcu (1834—1902). 

30. Maniu Vasile (1824—1901), advocat origi- 
nar din Banat; deputat, membru al Academiei. 

31, Grigore N. Manu (m. 1903). 

32. Constantin Marcovici, 


1819—1893), om 

P, S. Aurelian C. Esarcu 


33. George Marian. 

34. Ulysse de Marsillac (1821—1877), profesor 
francez, ziarist, scriitor. 

35. Ioan C. Massim (1825—1877), profesor la 
liceul Sf. Sava din Bucureşti, membru al Acade- 
miei. 

36. Matei Millo (1813—1892), cunoscutul ar- 
tist dramatic. 

37, George Missail 
advocat, publicist. 

38. Nicolae Negri. 

40. Nicolae Nicoleanu (1833—1871), poet. 

40. Alexandru Odobescu (1834—1895), scrii- 
tor, arheolog, etc. 

41, Leonida Paciurea, advocat, funcţionar su- 
perior. 

42, Alexandru Petrescu, consilier la Casaţie. 

43, Pompiliu Pizu (1830—1917), magistrat, pro- 
curor la Curtea de Casaţie. 

44, Constantin Răceanu (1839—1895), profe- 
sor la liceul Mateiu Basarab, advocat. 

45, Nicolae Gr. Racoviţă (1838—1894), fost mi- 
nistru, 

46. Scarlat Rosetti (1802—1872), om politic, cu- 
noscut cu subtitlul de Contele sau Graful. 

47. Alexandru Slătineanu. 

48. George Sion (1821—1892), scriitor, mem- 
bru al Academiei. 

49, Constantin Stăncescu (1835—1909), pictor 
profesor la şcoala de belle-arte, director al teatre- 
lor, etc. 

50. Grigore Ștefănescu (1838—1911), profesor 
de geologie la facultatea de ştiinţe din București, 
membru al Academiei. 

51. Gheorghe Tătărăscu (1818—1894), pictor, 
profesor la şcoala de belle-arte. 


(1835—1906), magistrat, 


V. A. Urechia 


N. Kreţulescu 


52. Scarlat Trăsnea (1837—1888), primul di- 
rector al serviciului pădurilor, prefect de judeţ. 

53. Constantin Troteanu, profesor la şcoala co- 
mercială din București. 

54. Vasile A. Urechia (1834—1901), istoric, 
om politic, membru al Academiei. 

55. Teodor Văcărescu (1842—1913), general, 
om politic, ministru plenipotenţiar. 

56. Ștefan Vellescu (1838— . . .), artist drama- 
tic, profesor la conservatorul de declamaţie din Bu- 
cureşti. 

57. Alexandru Vericeanu (1839—1912), profe- 
sor la facultatea de drept din Bucureşti. 

58. Eugeniu Voinescu (1842—1909), 
profesor la școala belle-arte. 

59. Grigore Vulturescu, advocat, om politic. 

60. Eduard Wachmann (1836—1908), director 
al conservatorului din București, întemeietorul con- 
certelor simfonice. 

Intre membrii onorari aleși în primii ani aflăm pe 
Adolf Camus, Emilio Castelar, Ambrozie Dimi- 
trovitz, George Barițiu, Philarete Chasles, I. He- 
liade Rădulescu, Eudoxiu Hurmuzachi,  Gabril 
Munteanu, G. Vegezzi-Ruscalla. 


pictor, 





INCEPEREA ACTIVITĂȚII ATENEULUI 
ROMÂN. — Domnește oarecare nesiguranță, în 
amănunte, cu privire la începuturile Ateneului. 

Sigur este că în Ianuarie (după unii la 28, după 
alţii la 30) s'a ţinut în Bucureşti prima serie de con- 
ferințe într'un salon al Ministerului Instrucției. In 
ziarul „Voix de la Roumanie”, redactat de U. de 
Marsillac, se spune, anunțându-se aceste confe- 
rințe, că se vor ţinea „dans le grand salon du prince 
Constantin Ghica ou se trouvent les bureaux du 
ministère de l'instruction publique”. 

Nu pot preciza dacă acest salon este sala pe care 
am apucat-o eu. Este probabil. 

Sala aceasta se afla tocmai pe locul pe care sa 
clădit teatrul liric la intrarea în Cișmigiu zisă „Val- 
ter Mărăcineanu”. 

Prima serie de conferințe a început la 28 lanua- 
rie 1865, după următorul program : 

C. Esarcu, Conferinţă de inaugurare. 

V. Alexandrescu (Urechia), Femeia română. 

Al. Petrescu, Lecturi asupra economiei politice. 

B. Hăjdău (Haşdeu), Domnița Elena. 

B. Hăjdău, Nicolae Milescu. 

B. Hăjdău, lonaşcu Vodă. 

Nicolae Racoviţă, Lecturi asupra muzicei. 

Ullyse de Marsillac, Lecturi asupra literaturii 
franceze (în limba franceză). 

Em. Bacaloglu, Lecturi asupra fizicei şi chimiei. 

Th. Văcărescu, Despre Schiller. 

C. Esarcu, Lecturi despre ştiinţele naturale. 

V. Alexandrescu, Clasicism şi romantism. 

V. Alexandrescu, Cronicile noastre. 

A doua serie de conferințe începe la 28 Noem- 
vrie 1865 şi ţine până în Aprilie 1866. 

A treia la 17 Noemvrie 1866 şi ţine şi în anul 
1867. 

De aci seriile încep de regulă toamna şi țin până 
în Aprilie sau Maiu anul următor; deci a 4-a, 
1867—68, începe la 5 Noemvrie 1867; a 5-a, 


Fotopre:s 


1868—69, începe la 24 Noemvrie 1868. A 6-a însă 
începe la 29 Ianuarie 1870, a 7-a în Ianuarie 1871; 
a 8-a începe iar în Decemvrie 1871 şi continuă în 
1872. Urmează: 1872—73, 1873—74, 1874—75. 
Aci o întrerupere : seria a 12-a începe în 1878 (8 
Ianuarie); apoi urmează seriile regulat în 1879, 
1880, 1881, 1882, 1883—84, 1884—85, 1886, 1886- 
87. Conferințele din seria a 21-a se încep 14 Fa- 
bruarie 1888 şi se țin în sala de jos a noului local. 
(Atunci conferința lui A. Odobescu : Palatul Ate- 
neului și clădirile cu dom circular). Cele din seria 
următoare, a 22-a, se ţin în sala cea mare de sus, 
încep la 19 Martie 1889. Urmează de atunci regu- 
lat în fiecare an până în 1915—16, când avem iar 
o întrerupere și seria următoare e în 1919—1920 
şi de atunci se continuă până azi. 


CUM SA CLĂDIT PALATUL ATENEU- 
LUI.— Deşi am făcut multe cercetări în privința 
aceasta, mi-au rămas câteva puncte obscure. Voiu 
povesti faptele cari sunt sau mi se par a fi sigure. 

Esarcu avea, din primele timpuri ale existenței 
Ateneului, gândul de a clădi un local propriu. A- 
flându-se la Roma, a întocmit, desigur în unire cu 
un arhitect, planurile necesare pentru construcție 
în vederea sumei ce putea să aibă Ateneul şi care 
se ridica în 1878 la 70.000 lei. Terenul pe care s'ar 
fi zidit făcea parte din moştenirea dela Contele 





manat 

Sala de cursuri a Universității Ateneului 


Scarlat Rosetti și se găsea lângă Cişmigiu la intra- 
rea Rosetti. Intorcându-se în țară, a primit diverse 
inspirații, din cari unele din foarte înalt loc, cari 
l-au convins că terenul nu se găseşte în poziție bu- 
nă. Atunci a intervenit la guvern ca să se cedeze 
un teren ce se găsea în colțul Bulevardului Aca- 
demiei și stradei Colței, şi arhitectul Eforiei, En- 
derle, a făcut planurile pentru ipoteza aceasta. Gu- 
vernul a aprobat și ministrul de instrucție a for- 
mulat proectul de lege, l-a prezentat Parlamentului, 
dar n'a ajuns a fi pus la vot. Acestea le spune 
Esarcu în discursul său dela 8 Ianuarie 1878. 

Speranțele din acel timp nu se îndepliniră, dar 
ideea nu fu părăsită. In cursul anilor s'au vândut 
unele din imobilele lăsate de Scarlat Rosetti prin 
testamentul din 1870 şi s'a realizat în 1883 suma 
de 117.300 lei, iar în 1887 Iulie s'a ajuns, adăogin- 
du-se şi oarecari donaţii, la 221.858 lei. 

In ce priveşte terenul, s'au petrecut câteva fapte 
interesante. 

Se formase în București (în anul . .?) o socie- 
tate pe acțiuni numită „Societatea equestră româ- 
nă”. Scopul ei era, între altele, să construiască un 
circ-manej într'o poziţie centrală. Din actele ce am 
avut la îndemână se vede că la 21 Aprilie 1875 
societatea cumpără dela familia Gianni un imobil 

(casă și loc) în strada Episcopiei !) No. 6 (su- 
praf. 126 m. p.). Alături de acesta se găsea un te- 
ren pe care Primăria Capitalei îl cedase societății 
ca să facă construcţia proiectată. Societatea face 
fundaţiile după un plan anumit, dar nu mai poate 
continua și câțiva ani iarba acoperi zidăria şi copiii 
din vecinătate făcuse aci loc de minune pentru jo- 
curile lor.Probabil că Primăria cedase terenul re- 
zervându-și dreptul de a-l lua înapoi dacă societa- 
tea nu va construi. 

In Martie 1886 Societatea Ateneului Român este 
recunoscută ca persoană juridică, In calitatea a- 
ceasta primește printr'o lege terenul situat în do- 
sul squarului Episcopiei (cu condiţie. să înceapă 
construcţia în timp de 3 ani) şi în Iunie cumpără 
dela societatea equestră locul cumpărat de aceasta 
dela familia Gianni. 

Pe terenul astfel întregit Societatea Ateneului 
decide a construi palatul său, Fiindcă nu avea de- 
cât 200.000 lei, obținuse în 1885 autorizaţia de a 
face o loterie de 500.000 bilete (câte 1 leu). 


1) S'a dat acest nume stradei, pentrucă acolo fusese în 
timpuri mai vechi un metoh al episcopiei de Râmnic, des- 
fiinţat mai târziu. Istoricul acestuia nu intră în subiectul ar- 
ticolului de faţă. 

Sala de concerte (spre scenă) 


Un apel semnat de biuroul Ateneului (N. Kre- 
țulescu, C. Esarcu, P. S. Aurelian, Gr. N. Mano, 
C. Stăncescu, G. M. Tattărescu) îndeamnă pe „a- 
micii culturii naţionale” să cumpere bilete ; serbări 
de tot felul se organizează în Capitală şi în pro- 
vincie şi după 2 trageri (22 Mai 1886 şi 22 De- 
cemvrie 1886) se realizează suma de 352.132 (net). 
Cu această sumă și cu altele, primite ca donaţii şi 
subscrieri, se începe construcţia după planurile ar- 
hitectului francez Albert Galleron. El trebuia să 
folosească fundaţiile plănuitului circ-manej. De a- 
ceea i s'a impus forma circulară, potrivită, dealtfel, 
pentru o sală de conferinţe şi concerte. El dă ur- 
mătoarele desluşiri: Deoarece lipsea acelor temelii 
locul pentru a se așeza în fața sălii principale un 
vestibul, arhitectul a socotit că trebue să pue sala 
principală într'un cat superior, iar la catul de jos 
(parter) să fie sub sala de sus un mare vestibul, 
unde lumea va putea circula liber sub acoperiș. Dar 
pe unde să se urce lumea sus? Pentru o singură 
scară monumentală nu era loc; de aceea a făcut 4 
scări încolăcite, având repaosul necesar în formă 
de balcon rotunjit în interiorul vestibulului. Din 
aceste patru balcoane privitorul poate cuprinde cu 
o ochire întregimea tindei centrale. In această tindă 
12 coloane, tencuite cu un stuc care imită marmura 
roză, susțin bolta centrală. Mai departe arhitectul 
zice că faţada e inspirată după templul Erechteion 
din Atena ; iar încăperile laterale au împrumutat 

decoraţiunea lor după templul Sibilei de la Tivoli. 
Acoperământul este circular având o cupolă cen- 
trală, iar în mijloc e un coronament făcut după 
monumentul coragic al lui Lysicrat din Atena, 

Galleron, nefiind stabilit în Bucureşti, a fost a- 
jutat la supraveghere de arhitectul C. Baicoianu 
(decedat acum câţiva ani), iar pentru lucrările de 
fierărie de un arhitect german Schwalbach. 

Din partea Ateneului s'a numit o comisie „de 
execuţiune”” compusă din mai multe persoane, din- 
tre cari au lucrat şi au făcut toate rapoartele către 
membrii societății: N, Kreţulescu, General I. Flo- 
rescu, C, Esarcu. 

La 1 Iunie 1889 se arăta că se adunase suma de 
1.017.741 lei şi se cheltuise 1.017.737 lei. Trebue 
să notăm că veniturile au fost adunate din: a) 
moştenirea lăsată de Contele Sc. Rosetti, b) din 
donații şi alte legate, c) din produsul loteriei; d) 
din două împrumuturi făcute la Creditul funciar 
urban din București . 

Fiindcă societatea Ateneului n'ar fi putut din ve- 
niturile sale să plătească ratele Creditului, s'a pro- 
mulgat la 3 Martie 1889 o lege prin care se stabi- 
leşte : 

a) se va înscrie în budgetul Statului anual suma 
de lei 28.373 pentru plata acestei rate ; 

b) Ateneul Român va pune edificiul din Bucu- 
reşti la dispoziţia Ministerului Instrucţiei pentru 
congrese internaționale, pentru întruniri artistice, 

Sala de concerte (spre loja regală) 


ştiinţifice și literare şi pentru solemnități scolastice. 

In felul acesta, ceeace se considera de unii ca un 
vis, de alţii ca o nebunie, s'a realizat: Capitala s'a 
inzestrat cu un palat care ocupă primul loc printre 
monumentele civile ale ţării..., zicea comisia execu- 
tivă a Ateneului. 

Palatul Ateneului, care, după planul primitiv, 
urma să fie limitat până la linia care e azi despăr- 
țită printr'un grilaj, dincolo de care e scara cea 
mare cu două ramuri, a fost completat mai târziu 
cu partea din spre strada Golescu. Clădirea s'a fă- 
cut cu fondurile Ministerului Instrucţiei. In urma 
acestei adăogiri s'a instalat aci Pinacoteca Statului. 

Palatul Ateneului a servit pentru conferințe, con- 
certe, festivaluri (în sala cea mare de sus, uneori 
şi într'o sală mai mică de jos), pentru expoziţii (în 
sălile de jos). Biblioteca nu s'a putut organiza şi 
deschide înainte de războiu. După războiu clădirea 
a fost întrebuinţtă de guvern în anii 1919—20 
pentru Camera Deputaţilor. A fost dat ca, în sala 
cea mare, în care s'au rostit dela tribună atâtea 
conferinţe despre idealul poporului român, să se a- 
dune cea dintâiu Cameră a tuturor provinciilor 
unite și aci să se voteze, în şedinţa dela 29 Decem- 
brie 1919, ratificarea unirii Basarabiei, Bucovinei și 
Transilvaniei cu patria-mamă. S'a hotărît atunci ca 
evenimentul să se consacre printr'o placă come- 
morativă pusă în păretele sălii, dar până acum ho- 
tărârea nu s'a îndeplinit. 

Cu ocazia aşezării Camerei Deputaţilor în palatul 
Societăţii s'a hotărît de către guvern să se stingă 
toate obligaţiile ce ar mai avea Ateneul față de 
Stat și s'a publicat în „Monitorul Oficial” Nr. 181 
din 30 Octombrie 1919 un decret din care extra- 
gem următoarele : 

1) Cedarea se va face maximum pe un interval 
de trei ani; 

2) Statul să cedeze în deplină proprietate socie- 
tății Ateneului dreptul său de coproprietar ce-l 
are asupra clădirei „Pinacoteca Statului” şi care 
face corp cu Ateneul în spre str. Poşta-Veche ; 

3) Toate îmbunătățirile și adausele ce se vor 
aduce Palatului Ateneului să rămână proprietatea 
Ateneului fără nici un drept de despăgubire pentru 
Stat; 

4) Societatea să continue a se folosi de palatul 
său pentru conferințele și concertele sale în zilele 
de sărbătoare şi în serile în care Parlamentul nu 
va ține şedinţe de noapte cum și în timpul vacanței; 

5) Statul va răspunde pentru eventualele pagube, 
pe care societatea Ateneului le-ar avea de suferit 
şi decurgând din pretenţiunile ce le-ar putea ridica 
impotriva Ateneului diferiţii contractanţi, sub orice 
titlu, cu societatea Ateneului, din contracte în- 
cheiate până la 15 Oct. 1919. 

Clădirea Ateneului a rămas în starea aceasta 
până în anul 1924, când au început a se face o se- 
rie de transformări. Subsolul clădirii a fost curățit 

şi s'au construit acolo două săli de cinematograf şi 
două săli circulare concentrice pentru expoziții. 
In parter și etaj (aripa din spre strada Episcopiei) 
s'a separat printr'un plafon de beton sala bibliote- 
cei care se întindea pe ambele aceste caturi, obți- 
nându-se astfel o sală mare de bibliotecă şi un de- 
pozit de cărți. Lucrările acestea, terminate în anul 
1928, au fost executate sub conducerea d-lui arhi- 
tect I. Fonescu, din sumele pe cari societatea le-a 
dobândit mai ales prin subvenţii dela Ministerul 
Instrucţiei, graţie solicitudinei prezidentului dr. 
C, Angelescu. Când împrejurările vor permite, se 
vor face transformări analoge şi în aripa din spre 
strada Franclin. 


ADMINISTRAȚIA SOCIETĂȚII. — Ateneul 
Român a fost condus de un prezident şi de un co- 
mitet ales de adunarea generală a membrilor. Pier- 
derea multor dosare în timpul ocupaţiei din 1916— 
1918 ne împiedică a stabi cu exactitate listele 
acestor prezidenţi şi comitete. Din relaţiile ce s'au 
publicat în primii ani ai existenței Ateneului, re- 
zultă că cel dintâiu prezident a fost P. S. Aurelian 
(1865-66), după el Contele Scarlat Rosetti (1866- 
67). După o afirmaţie a lui V, A. Urechia, ar fi 
fost în această epocă şi Heliade Rădulescu. dar nu 
se precizează anul şi, afară de aceasta, pe Heliade 
nu l-am găsit trecut niciodată în lista membrilor 
activi, ci în fruntea membrilor de onoare. Faptul 
ar fi posibil, dar nu e sigur. 

Urmează după 1867 o soluţie de continuitate 


până la 1899; în acest interval putem afirma nu- 
mai că a fost prezident C. Esarcu în 1883 şi N. 
Kreţulescu în 1888, 

De aci înainte se poate forma lista după docu- 
mente : 

Nicolae Kreţulescu 1899—1900, V. A. Urechia 
1900—1901, P. S. Aurelian 1901—1905 și 1905— 
1909, Gr. G. Tocilescu 1909 (Ianuarie până în 
Septembrie), F. Kalinderu 1909-1911 şi 1911-13 '), 
Em. Porumbaru 1914—1919, St. Sihleanu 1919— 
1921 şi 1922—1923, Dr. C. Angelescu 1924—1929 
și 1929 înainte. 

Un puternic îndemn la muncă a fost bunăvoința 
pe care a avut-o noul Domnitor. E] a ţinut să asiste 
la inaugurarea conferințelor, chiar în anul suirii 
sale pe tron, în seara de 17 Noembrie 1866. 

In Aprilie 1868 Domnitorul este proclamat pre- 
zident de onoare al societăţii. Biuroul îi înmânează 
diploma într'o audiență specială și, cu acest prilej, 
se vorbește pentru prima dată despre clădirea unui 
edificiu, 


ORGANIZAREA INTERNĂ. — Societatea 
Ateneului Român s'a organizat prin statutele din 
1865, 

In 1886 a fost recunoscută ca persoană juridică. 

In 1899 la 25 Noemvrie s'au întocmit alte statute, 


1) Kalinderu neputându-se ocupa mai de aproape, a dat de- 
legaţie lui Em. Porumbaru, vice-preşedinte. 

modificări în 1903, 1904, 


cari au suferit oarecari 
1907, 

Cu această organizaţie a trăit instituţia până în 
1921, când s'au alcătuit alte statute cari sunt şi azi 
în vigoare, 


ACTIVITATEA ATENEULUI ROMAN. — 
In cursul celor 65 de ani de existență, activitatea 
Ateneului Român s'a manifestat în mai multe di- 
recții : 

1. Prin conferințe și cursuri publice. Conferinţele 
s'au ținut regulat în fiecare an, afară de câteva în- 
treruperi, despre cari am vorbit la capitolul „Ince- 
puturilor” și s'a ajuns până la 1930 la 58 de serii. 
Multe din aceste conferinţe s'au tipărit de către au- 
tori prin reviste sau ziare, câteva serii în broșuri 
speciale, editate de libr, Socec pe la 1883—84, al- 
tele în rezumat în Buletinul şi Revista Ateneului, 
iar în timpul din urmă (începând dela 1927) în 
Anuarul Ateneului Român. Despre aceste confe- 
rințe găsim următoarea caracterizare în ziarul „Ro- 
mânul” din 8 Decemvrie 1883: 

„Ateneul nu e o şcoală care să ne înveţe carte 
sau o Academie în care să învăţăm ştiinţele ; este 
o catedră de pe care oratorul ne face, sub forme 
plăcute, să înțelegem mai bine ce ştim şi ne îndeam- 
nă să învăţăm înşine ceeace nu ştim”, 

Cursurile publice (adică mai multe conferințe în 
şir despre acelaşi subiect) au început chiar din 


primii ani, 1866 şi 1867, continuându-se cu oarecari 
întreruperi câțiva ani, apoi au încetat, In 1921 s'au 
organizat după alt plan sub numele de Universi- 
tatea Ateneului şi s'au ţinut regulat în fiecare an. 

In anul 1924 a fost o sesiune generală în luna 
Maiu, în care s'au ținut mai multe discursuri de re- 
cepție ale noilor membri, urmate de răspunsuri 
ale membrilor vechi şi de diverse comunicări. 

2. Prin serate literare-muzicale şi alte manifestări 
analoage. La începutul activităţii Ateneului Român 
se obișnuia să se cheme publicul la asemenea în- 
truniri, în cari un membru citea o lucrare și apoi 
urma un program artistic executat de amatori sau 
de profesioniști. Asemenea serbări se făceau câte- 
odată la deschiderea unei serii de conferințe. După 
reforma din 1921, s'au organizat o serie de șezători 
pentru comemorarea vechilor ateneiști, având în 
program cuvântări, declamaţii sau citiri din operele 
lor și bucăţi muzicale, 

3. Prin expoziţii de artă. Din primii ani So- 
cietatea Ateneului a organizat expoziţii de pic- 
tură, sculptură, etc, Mai târziu, împrejurările și 
mijloacele materiale reduse au împiedecat comite- 
tul ca să facă el însuși asemenea manifestări ; s'a 
mărginit la închirierea sălilor, în cari publicul a pu- 
tut urmări progresele continue ale celor mai mulți 
din artiștii noştri. 

După reforma din 1921, Ateneul a organizat în 
fiecare an expoziții ale artiştilor în viață pentru 

a stărui asupra ideei tradiţionaliste în arte ; iar în 
anul 1927 s'a făcut o mare expoziție retrospec- 
tivă, în care publicul a putut avea o icoană a miş- 
cării noastre artistice, privind operele generaţiilor 
trecute : Lecca, Rosenthal, Walenstein ; — Aman, 
Grigorescu, Pompilian, Stăncescu, Tătărăscu : — 
Andreescu, Henţia, Luchian, Obedeanu ; ş. a. cum 
şi opere mai vechi şi mai noui ale principalilor ar- 
tişti în viaţă. 

4. Prin publicații. Incă din al doilea an al acti- 
vităţii lor, membrii societăţii au dat la lumină o re- 
vistă lunară intitulată „Ateneul Român”. Nu- 
mele amintea o încercarea anterioară făcută în lași 
de V. A. Urechia (1860—61). Incepută în 1866 
(1 Iunie), revista a continuat până în 1869, publi- 
când, pe lângă actele oficiale ale Societăţii, dări de 
seamă ale serbărilor, conferințe, ș. a. 

In anii 1894—95 a apărut revista Ateneul Ro- 
mân sub direcţia lui Tr. Djuvara. 

In 1900, 1901, 1904 Anuarul Ateneului Român, 
publicat de V. A. Urechia, apoi de Tr. G. Djuvara. 

In 1908—1909 Buletinul Societății Ateneului 
Român publicat de Gr. Tocilescu. 

Dela 1927 apare Anuarul Ateneului Român re- 
gulat în fiecare an. 

5. Prin crearea altor societăți cu scopuri ase- 
mănătoare cu ale Ateneului. 

Doritori de a se apropia de masele populare mai 

mult decât puteau face prin conferințele cu un ni- 
vel mai ridicat, membrii societăţii se gândiră la o 
organizaţie la fel cu „Ligue de l'enseignement” din 
Franţa şi înființară la 8 Noemvrie 1866 : Societatea 
pentru învățătura poporului român. Dintre Ate- 
neişti au luat parte: Contele Sc. Rosetti, V. A. 
Urechia, C. Esarcu, Gr. Manu și A. Lupaşcu. 
Multe persoane de bunăvoință, și mai ales profe- 
sori, se asociară ca să facă cursuri populare şi ca 
să înfiinţeze şcoale normale pentru pregătirea în- 
vățătorilor sătești, de cari Statul nu se putuse încă 
ocupa în acea vreme. In activitatea acestei Socie- 
tăți, ieşită din iniţiativa Ateneiștilor, având secţii 
în diferite orașe ale ţării, stă originea învățămân- 
tului normal, pe care-l îmbrățișă mai târziu statul, 
il desvoltă şi-l duse la o adevărată înflorire. 

Pentru cultivarea muzicei se înființă în 1868 
Societatea filarmonică, având orchestră, la început, 
fireşte, mai modestă, dar  dosvoltând-o treptat. 
Prin membrii acestei societăți se începură concer- 
tele simfonice, menite a avea în cursul anilor o des- 
voltare din ce în ce mai importantă. 

Numele ce-şi luase amintea încercarea atât de 
interesantă a lui Heliade şi a tovarășilor săi din 
1834 şi avea să fie pentru a treia oară luat de o 
nouă societate înființată după războiu şi care a 
realizat mari manifestări de artă cu o puternică 
orchestră bine condusă şi cu reprezentanţi de frunte 

ai cercurilor muzicale de frunte din Europa. Primul 
conducător a fost Wachman, după el D. Dinicu, 
apoi G. Georgescu, 

Pentru cultivarea gustului și desvoltarea artelor 
plastice mai mulți reprezentanţi ai Ateneului au în- 
ființat societatea „Amicii belelor-arte”, 

O altă încercare interesantă pornită tot din Ate- 
neu, dar mai puţin fericită, a fost Societatea pentru 
istoria patriei, 

Despre toate acestea, Esarcu, care fusese ames- 
tecat la crearea lor, vorbea în diferite ocazii 
cu mare dragoste şi-şi exprima dorința de a le a- 
dăposti pe toate în palatul ce voia să înalțe în Bu- 
curești, 


BIBLIOTECA, — Dela întemeierea Societăţii 
Ateneului, conducătorii au urmărit şi altă ţintă: să 
deschidă o bibliotecă publică. Era cel mai greu de 
pus în practică din toate dezideratele lor. Dona- 
ţia lui Scarlat Rosetti, care consta dintrun în- 
semnat număr de cărți, mai ales exemplare rare, a 
fost un îndemn puternic în acest sens. Când sa 
construit actualul local, s'a făcut o sală specială 
pentru bibliotecă, dar situaţia financiară a Ate- 
teului n'a permis nici definitiva catalogare a cărți- 

Placa de marmură Esarcu din Sala coloanelor 


lor, nici deschiderea pentru public. Numai după 
transformările din ultimul timp şi după sacrificiile 
materiale făcute, s'a ajuns la un punct hotăritor, S'a 
organizat un corp de funcționari speciali cari s'au 
ocupat de aranjamentul cărților după ultimile ce- 
rințe ale ştiinţei bibliotecare. Astfel, azi Ateneul are 
inventariate 8421 opere în 15.560 volume, pentru 
cari s'au lucrat în total 29.867 fişe, împărţite în 3 
cataloage : catalog alfabetic pe autori pentru uzul 
cititorilor în sala de lectură, catalog pe materii, 
idem, catalog alfabetic al autorilor, pentru trebuin- 
tele biuroului. 

In sala publicaţiilor periodice se află orânduite 
41 reviste străine şi 141 reviste din ţară. Cu toate 
că atât Ministerul de Instrucție cât şi Primăria Ca- 
pitalei au redus ori au suprimat subvenţiile, deși 
interesul lor ar fi să facă posibilă funcţionarea unei 

biblioteci pentru studenţi şi public, cu toate acestea 
comitetul Ateneului este decis a face tot ce va fi 
cu putinţă pentru ca, chiar în cursul acestui an, să 
deschidă biblioteca. 


DONATORII ATENEULUI. — O datorie de 
recunoştinţă ne impune să arătăm numele tuturor 
persoanelor cari, în cursul anilor, au avut buna ins- 
piraţie de a dărui sau a face testament în favoarea 
Ateneului Român. 

Pe placa de marmoră din rotonda de jos se află 
înscrise câteva nume. In fruntea lor stă M. S, 
REGELE CAROL I, care a fost din primul mo- 
ment sprijinitorul moral al Societăţii şi în timpul 
construcţiei palatului a făcut importante donaţii. 

Urmează Scarlat Rosetti. El a lăsat prin testa- 
ment Ateneului o casă în strada Academiei Nr, 37, 
un cazino în fața Cişmigiului şi un loc în strada 
Mercur, 

Notăm apoi pe: Elena Oteteleșanu, loan V. So- 
cec, Constantin Zappa, Dimitrie Hagi-Vasile, 
George San-Marin, Evloghie Gheorghief, Maria 
General Carp, D. Stroescu, loan Linche. 

Sala Comitetului 


Prin testamentele din 1894 şi 1898 C. Esarcu 
lasă Ateneului toată averea sa (casă în Bulevardul 
Carol, tablouri şi obiecte de artă, și diferite titluri 
de rentă), punându-i obligaţia ca, îndată ce mijloa- 
cele vor permite, să institue premii pentru încura- 
jarea artiștilor, să cumpere tablouri şi alte obiecte 
de artă. Averea lui, mărită prin dobânzile econo- 
misite, a permis ca începând din anul trecut, să se 
puie în executare dispoziţiile testamentare., 

Alţi donatori de mai târziu sunt: Vasile Constan- 
tinescu din Huşi şi Mihail Koiciu din Constanţa. 

In fine, Em. Porumbaru a lăsat jumătate din bi- 
blioteca sa Ateneului Român, 

Aceste dovezi de încredere şi semne de încura- 
jare vor fi, poate, un îndemn pentru alte persoane 
avute şi binevoitoare ca să urmeze frumosul exem- 
plu al înaintaşilor; dar vor forma, de sigur, obligaţia 
pentru membrii Ateneului Român de a continua 
munca în aceleaşi vederi ca întemeietorii, lărgind 
cercul de activitate și intensificând silințele pentru 
îndeplinirea idealului pus de fondatori : lupta pen- 
tru adevăr, bine şi frumos. 

